ጀነራል ኤሌክትሪክ በኢትዮጵያ ለሚከፍተው የመገጣጠሚያ ፋብሪካ ድርድሩ ቀጥሏል
 ¬- የውጭ ጉዳይ ሚኒስትር  ቴድሮስ አድኃኖም ከጀነራል ኤሌክትሪክ ኩባንያ ምክትል ፕሬዝዳንት ጋር ምክክር አደረጉ፡፡ዶክተር ቴድሮስ አድኃኖም በፌስ ቡክ ገፃቸው በለቀቁት መረጃ የኩባንያው ምክትል ፕሬዝዳንት ከሆኑት ፍሬድሪክ ሪቤራስ ጋር ኩባንያው በኢትዮጵያ የመገጣጠሚያ ፋብሪካ በሚከፍትበት ሁኔታ ላይ ውይይት መደረጋቸውን ገልፀዋል፡፡ጀነራል ኤሌክትሪክ  በኢትዮጵያ የመገጣጠሚያ ፋብሪካ ለመክፈት ከፍተኛ ፍላጎት እንዳለው የገለጹት ሚኒስትሩ፣ይህንንም ለማሳካት በተደረገው ድርድር ደስተኛ መሆናቸውን ተናግረዋል፡፡አሁን የምክትል ፕሬዝዳንቱ የስራ ጉብኝት ባለፈው ወር የኩባንያው ዋና ስራ አስፈፃሚ የሆኑት ጄፍ ኤመልተን  ጉብኝት ባደረጉ ወር ባልሞላ ጊዜ ነው፡፡የጀነራል ኤሌክትሪክ ኩባንያ   ከፍተኛ ሀላፊዎች በሁለት ወር ውስጥ  ኢትዮጵያን ሲጎበኙ የአሁኑ  የምክትል ፕሬዝዳንቱ ጉብኝት ለአራተኛ ጊዜ ነው፡፡ይህም ኩባንያው በኢትዮጵያ ለመሰማራት ያለውን ቁርጠኝነት አመላካች ነው ብለዋል ዶ/ር ቴድሮስ፡፡